
ศูนย์ฟื้นฟูระบบประสาท (Advanced Neurological Rehabilitation Center)
[bookmark: _Hlk211161208]สถาบันประสาทวิทยา กรมการแพทย์ เปิดให้บริการ ศูนย์ฟื้นฟูระบบประสาท (Advanced Neurological Rehabilitation Center) เพื่อมุ่งหวังให้ผู้ป่วยโรคทางระบบประสาทได้รับการดูแลฟื้นฟูสมรรถภาพอย่างเต็มศักยภาพ
[bookmark: _Hlk234080230]นายแพทย์ณัฐพงศ์ วงศ์วิวัฒน์ อธิบดีกรมการแพทย์ เปิดเผยว่า กรมการแพทย์ กระทรวงสาธารณสุขมีนโยบายในการพัฒนาหน่วยงานในสังกัดกรมการแพทย์ เพื่อยกระดับระบบบริการฟื้นฟูผู้ป่วยโรคระบบประสาทของประเทศให้มีความทันสมัย ครบวงจร และเป็นระบบตามมาตรฐานสากล การจัดตั้งศูนย์ฟื้นฟูระบบประสาทของสถาบันประสาทวิทยา ถือเป็นกลไกลสำคัญในการเพิ่มการเข้าถึงการบริการฟื้นฟูเฉพาะทาง ลดภาวะความพิการ และ การพึ่งพิงในระยะยาว สามารถกลับไปใช้ชีวิตประจำวันกลับคืนสู่สังคมได้อย่างมีคุณภาพ
นายแพทย์เอนก กนกศิลป์ ผู้อำนวยการสถาบันประสาทวิทยา กล่าวเพิ่มเติมว่า ศูนย์ฟื้นฟูระบบประสาท (Advanced Neurological Rehabilitation Center) โดยทีมสหสาขาวิชาชีพที่เชี่ยวชาญด้านระบบประสาทโดยเฉพาะทำงานร่วมกัน ประกอบด้วย แพทย์เวชศาสตร์ฟื้นฟู นักกายภาพบำบัด นักกิจกรรมบำบัด นักแก้ไขการพูด พยาบาลฟื้นฟู นักกายอุปกรณ์ และทีมสหวิชาชีพ ผสานเทคโนโลยีทันสมัย ได้แก่ การนำเครื่องมือ และนวัตกรรมทางการแพทย์ที่ทันสมัย มาใช้ร่วมกับการฟื้นฟูสมรรถภาพตามมาตรฐานสากล อาทิ หุ่นยนต์และขยับขาบนเตียงปรับองศา เครื่องฝึกการทรงตัว หุ่นยนต์ฝึกการเคลื่อนไหวของแขนและมือ ถุงมือหุ่นยนต์ฟื้นฟูมือ เครื่องกระตุ้นการกลืนด้วยไฟฟ้า เครื่องกระตุ้นสมองด้วยกระแสไฟฟ้าอย่างอ่อนผ่านกะโหลกศีรษะ เพื่อเพิ่มประสิทธิภาพการฟื้นฟูตัวของระบบประสาทและความสามารถในการทำกิจกรรมต่าง ๆ ของผู้ป่วย ให้กลับมาเต็มมากที่สุดเท่าที่เป็นได้ การฟื้นฟูครอบคลุมทุกมิติ ทั้งทางกาย จิตใจ สังคม ตั้งแต่ระยะแรกไปจนถึงการกลับไปใช้ชีวิตประจำวันในสังคม

#กรมการแพทย์ #สถาบันประสาทวิทยา #ศูนย์ฟื้นฟูระบบประสาท

-ขอขอบคุณ-        
 9 กันยายน 2569

image1.jpeg
OE®EE Q

NduvIUUSIAUWUS EUNVIUEaTIUMSNSY NSUNMSUWNE NS:NSOVaNSISTUEY
auud@muun Soxn3auunys 11000 Tns. O 2591 8254 Tnsans O 2591 8266

NSUNISUWNE
Department of Medical Services E-mail: pr_dms@yahoo.co.th www.dms.go.th




